Diari Oficial de la Generalitat Valenciana


Sumari del DOGV 5790, del 23-06-2008 (2008/7656)

RESOLUCIÓ de 18 de juny de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació d'una addenda al conveni entre la Universitat Miguel Hernández, la Conselleria de Sanitat i la Diputació Provincial d'Alacant, per a la col·laboració docent, assistencial i d'investigació en temes sanitaris, susbscrit el 12 de gener de 1999.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5790

Data del DOGV
:   23-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/7656


Data del document
:   18-06-2008

Organisme emissor
:   Conselleria de Presidència

Tipus de document
:   Resolució

Descriptors 

:   * administració local
    * política sanitària
    * universitat
    * cooperació administrativa

RESOLUCIÓ de 18 de juny de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació d'una addenda al conveni entre la Universitat Miguel Hernández, la Conselleria de Sanitat i la Diputació Provincial d'Alacant, per a la col·laboració docent, assistencial i d'investigació en temes sanitaris, susbscrit el 12 de gener de 1999. [2008/7656]  
La Universitat Miguel Hernández i la conselleria de Sanitat, han subscrit, després de la tramitació prèvia reglamentària, el 6 de maig de 2008, una addenda al conveni entre la Universitat Miguel Hernández, la conselleria de Sanitat i la Diputació Provincial d'Alacant, per a la col·laboració docent, assistencial i d'investigació en temes sanitaris.  
En compliment del que establix la clàusula final primera del mencionat conveni, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 0815/2007, i que figura com a annex d'esta resolució.  
València, 18 de juny de 2008.- El director general de Relacions amb les Corts i Secretariat del Consell: Ángel Mompó Romero.  
Addenda del conveni entre la Universitat Miguel Hernández, la conselleria de Sanitat i la Diputació Provincial d'Alacant, per a la col·laboració docent, assistencial i d'investigació en temes sanitaris, subscrit el 12 de gener de 1999 i publicat per la Resolució de 12 de febrer de 1999, de la Subsecretaria del Secretariat del Govern i Relacions amb les Corts de la conselleria de Presidència de la Generalitat Valenciana  
València, 6 de maig de 2008  
D'una banda, Manuel Cervera Taulet, conseller de Sanitat de la Generalitat Valenciana, en nom i representació d'esta institució, que actua fent ús de les facultats que té conferides per acord del Consell de 2 de maig de 2008, de conformitat amb els articles 17.f i 28 de la Llei 5/1983, de 30 de desembre, de Govern Valencià, estant especialment autoritzat per a la subscripció de la present Addenda per l'Acord del Consell d'Administració de l'Agència Valenciana de Salut adoptat en la sessió de data 1 de febrer de 2007.  
I, de l'altra banda, Jesús Rodríguez Marín, rector de la Universitat Miguel Hernández d'Elx, amb domicili a Elx, facultat pel Decret 58/2007, de 20 d'abril, del Consell de la Generalitat Valenciana, que aprova els Estatuts de la Universitat Miguel Hernández d'Elx, nomenat com a rector pel Decret 12/2003, de 18 de febrer.  
Exposen  
El 12 de gener de 1999 es va subscriure un Conveni entre la Universitat Miguel Hernández, la conselleria de Sanitat i la Diputació Provincial d'Alacant, per a la col·laboració docent, assistencial i d'investigació en temes sanitaris, publicat per la Resolució de 12 de febrer de 1999, de la Subsecretaria del Secretariat del Govern i Relacions amb les Corts de la conselleria de Presidència de la Generalitat Valenciana (Diari Oficial de la Comunitat Valenciana número 3.437, de 18 de febrer).  
Amb la finalitat d'aconseguir un desplegament òptim de les estipulacions i de potenciar la consecució dels objectius establits, el conveni no pot configurar-se com un instrument estàtic, sinó com un instrument dotat del dinamisme necessari que permeta l'adaptació del seu contingut a la realitat social i facilite la satisfacció de les necessitats docents, assistencials i investigadores i l'adaptació a les innovacions normatives que puguen aplicar-se a les seues disposicions i estipulacions.  
La Llei 55/2003, de 16 de desembre, de l'Estatut Marc del personal estatutari dels servicis de salut establix, en l'article 43.2.C, que entre les retribucions complementàries d'este personal s'inclou el complement de productivitat, destinat a retribuir el rendiment especial, l'interés o la iniciativa del titular del lloc, i també la participació en programes o actuacions concretes i la contribució del personal a la consecució dels objectius programats, després de l'avaluació dels resultats aconseguits.  
L'article 40 de la llei esmentada preveu l'establiment de mecanismes de carrera professional per al personal dels servicis de salut, que comporta el dret dels professionals a progressar, de forma individual, com a reconeixement del desenvolupament professional quant a coneixements, experiència i compliment dels objectius de l'organització a la qual presten els seus servicis.  
Els articles 6 i 7 de la Llei 44/2003, de 21 de novembre, d'Ordenació de les Professions Sanitàries, també arrepleguen les diferents professions sanitàries de nivell de llicenciats i diplomats a què s'apliquen els principis generals establits en el títol III de la pròpia norma.  
La Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana, en l'article 35, reconeix el dret a la carrera professional dels professionals sanitaris.  
L'Acord de 27 de maig de 2005, del Consell de la Generalitat, que aprova l'Acord de Productivitat subscrit entre la conselleria de Sanitat i les organitzacions sindicals amb representació en la Mesa Sectorial de Sanitat, regula el procediment per a fer efectiva la diferenciació retributiva dels professionals sanitaris, per mitjà de l'abonament del complement de productivitat variable.  
El Decret 66/2006, de 12 de maig, del Consell, regula el sistema de carrera professional en l'àmbit de les institucions sanitàries de la conselleria de Sanitat, que s'aplica als llicenciats i diplomats inclosos en els articles 6 i 7 de la Llei d'Ordenació de les Professions Sanitàries, adscrits a la conselleria de Sanitat i que tinguen la consideració de personal sanitari, d'acord amb el que disposa el Decret 71/1989, de 15 de maig, del Consell.  
Amb el fonament dels motius exposats abans, el conseller de Sanitat i el rector de la Universitat Miguel Hernández, fent ús de les facultats atorgades per la normativa citada,  
Acorden  
I. L'objecte d'esta addenda consistix en la regulació d'una nova estructura retributiva del personal amb plaça vinculada, per mitjà de la inclusió de dos complements, productivitat variable i carrera professional, que establix un instrument jurídic que empare el pagament d'ambdós conceptes, en la quantia que corresponga en cada moment, i l'actualització que procedisca en anys successius.  
II. Amb la finalitat d'incloure-hi els nous conceptes retributius, es modifica el conveni subscrit el 12 de gener de 1999 entre la Universitat Miguel Hernández, la conselleria de Sanitat i la Diputació Provincial d'Alacant, per a la col·laboració docent, assistencial i d'investigació en temes sanitaris, en els termes exposats a continuació:  
1r. S'afig l'estipulació quinze, amb el text següent:  
«Quinze. La productivitat variable  
S'aplica al personal amb plaça vinculada que preste l'activitat assistencial en institucions sanitàries dependents de l'Agència Valenciana de Salut, l'Acord de Productivitat subscrit entre la conselleria de Sanitat i les organitzacions sindicals amb representació en la Mesa Sectorial de Sanitat, aprovat per l'Acord de 27 de maig de 2005, i també la normativa reguladora de la productivitat variable que el desplegue, el modifique o el substituïsca.»  
2n. S'afig l'estipulació setze, amb el text següent:  
«Setze. La carrera professional  
1. S'aplica al personal amb plaça vinculada que exercisca l'activitat assistencial en institucions sanitàries dependents de l'Agència Valenciana de Salut el sistema de carrera professional regulat pel Decret 66/2006, de 12 de maig, del Consell, que s'aplica als llicenciats i diplomats inclosos en els articles 6 i 7 de la Llei d'Ordenació de les Professions Sanitàries.  
2. L'aplicació del Decret 66/2006 s'entén referida a la normativa que el desplegue, el modifique o el substituïsca, en els mateixos termes que es reglamente per al personal inclòs en l'àmbit d'aplicació del propi decret, excepte quant als efectes econòmics, que operaran a partir del dia 1 de gener de 2008. El càlcul dels períodes i de les quanties corresponents s'efectuarà utilitzant criteris idèntics als establits i aplicats per l'Agència Valenciana de Salut per al personal de les seues institucions sanitàries».  
3r. Com a conseqüència de l'addició de les estipulacions quinze i setze, es modifiquen els apartats 2, 3 i 4 de l'estipulació 13, «La nòmina única», que queden redactats amb el contingut següent:  
«2. Les retribucions màximes pel conjunt de les funcions docents, assistencials i d'investigació del professorat amb plaça vinculada, que conformen la nòmina única, seran les següents: sou base i triennis, en relació amb el grup a què pertanguen, complement de destinació, complement específic, trams de docència i investigació, complement de productivitat fixa, complement de productivitat variable i complement de carrera professional.  
Pel que fa a la retribució per triennis, s'aplica només un concepte retributiu per triennis, el corresponent a la institució en què s'haja meritat més antiguitat, i l'altre queda sense efecte.  
3. El complement de productivitat fixa queda conformat per la suma de les quanties del complement específic A i un complement de naturalesa personal i de garantia, la quantia del qual queda establida en la suma del sou base i el complement de destinació, referits ambdós a 1997 (annex VI).  
4. L'Agència Valenciana de Salut ha de transferir mensualment els imports corresponents a les places vinculades que tinguen assignada activitat sanitària en institucions dependents de la pròpia agència. Els imports esmentats han d'estar constituïts pel complement de productivitat fixa (format per la suma del sou base, el complement de destinació i el complement específic A, en els termes de l'apartat 3 precedent, excepte per al personal a què s'aplique el paràgraf sisé de la clàusula addicional, per al qual estarà compost exclusivament pel complement específic C i, si és el cas, el complement de productivitat variable, el complement de carrera professional i els triennis si procedia d'acord amb el que disposa l'apartat 2 anterior.»  
4t. L'addició de les estipulacions quinze i setze implica també la modificació dels paràgrafs cinqué i sisé de la clàusula addicional amb el contingut següent:  
«El sistema de nòmina única que s'aplica a les places que es declaren vinculades després del conveni, es conforma amb els elements següents: sou base, triennis, complement de destinació, complement específic, trams de docència i investigació, complement de productivitat fixa, complement de productivitat variable i complement de carrera professional.  
El complement de productivitat fixa serà equivalent al que resulte de la suma de les quanties del complement específic C que s'aplica al personal facultatiu de les institucions sanitàries de l'Agència Valenciana de Salut.»  
5t. S'afig l'estipulació dèsset, amb el text següent:  
«Dèsset La participació de la Universitat Miguel Hernández d'Elx en els òrgans col·legiats instituïts pel Decret 66/2006  
La Universitat Miguel Hernández participa en els òrgans col·legiats d'avaluació instituïts en l'article 21 del Decret 66/2006, respecte als assumptes que afecten professors amb plaça vinculada. Els membres dels òrgans esmentats que representen la universitat han de ser designats pel rector, d'acord amb l'escala següent:  
- Comissió d'Avaluació de la Carrera Professional: dos membres.  
- Comité d'Avaluació de la Carrera Professional: dos membres».  
I, com a mostra de conformitat, les parts subscriuen este document, per quadruplicat exemplar, en el lloc i la data indicats a l'inici.   
El conseller de Sanitat: Manuel Cervera Taulet.  
El rector de la Universitat Miguel Hernández: Jesús Rodríguez Marín.